钦定古今图书集成/历象汇编/庶征典/第169卷 > 开成四年四月有麞出于太庙获之按唐书文宗本纪不载 按五行志云云==哀帝天祐元年，获白兔。==
## 钦定古今图书集成/历象汇编/庶征典/第169卷 > 开成四年四月有麞出于太庙获之按唐书文宗本纪不载 按五行志云云==哀帝天祐元年，获白兔。==

按：《唐书哀帝本纪》，不载。　按《册府元龟》，天祐元年九
月，朱全忠进白兔一只。中书门下表贺曰：“今日东头
承旨常郁至奉圣旨者，质素光以应候，容洁朗以协
时，既照耀于明庭，实昭彰于圣德。”〈臣〉等览《晋中兴书·
征祥说》曰：“白兔者，月精也。”《抱朴子》云：“兔寿千岁，满五
百岁则色白。”顾野王云：“王者恩加寿考，则白兔见。”协
太阴之瑞，实表坤慈；应千岁之祥，雅符乾德。伏以皇
帝陛下膺图纂祀，压纽腾休。绍祖宗之丕基，示孝慈
于众汇。敦礼耆老，委任勋贤。所以致八孔之效灵，应
三秋而发皓。来从月窟，叠霜毳以蒙“茸；献自梁庭，粲
冰毫而皎洁。足以增辉瑞牒，归美皇猷。闻天远自于
元勋，拭目共观于多士。岂比鲁传赵郡，独歌如练之
词；实同晋获寿春，又继凝铅之咏。”诏曰：“上天眷佑，灵
㕙效珍，道既协于坤慈，祥乃彰于月窟。雪霜是比，皎
皛可观。全忠道贯神明，功高鼎鼐。果因嘉节，归善天
庭。俾颁示于有司，冀”流光于不朽。再三嘉玩，叹注良
深。

天祐三年，获白兔。

按《唐书哀帝本纪》。不载　按《册府元龟》。三年五月。“陕
州进白兔。